Jabarkan Permainan spin-off dari Minecraft dalam bahasa melayu

Minecraft: Story Mode, permainan spin-off  berepisod yang dikembangkan oleh Telltale Games dengan kerjasama Mojang, diumumkan pada bulan Disember 2014. Terdiri daripada lima episod dengan tiga episod tambahan yang boleh dimuat turun, permainan mandiri ini merupukan permainan naratif dan dipandukan pilihan pemain, dan ia diterbitkan di Windows, OS X, iOS, PlayStation 3, PlayStation 4, Xbox 360 dan Xbox One melalui muat turun pada 13 Oktober 2015. Sebuah cetakan fizikal yang memberikan akses ke semua episod dilancarkan untuk empat konsol tersebut pada 27 Oktober. Wii U dan versi Nintendo Switch juga dilancarkan kemudian. Treler pertama untuk permainan ini ditayangkan di MineCon pada 4 Julai 2015, yang memperlihatkan beberapa ciri permainan. Dalam Minecraft: Story Mode, pemain mengawal Jesse (disuarakan oleh Patton Oswalt dan Catherine Taber), yang memulakan perjalanan dengan rakan-rakannya untuk mencari The Order of the Stone — empat pengembara yang membunuh Ender Dragon — untuk menyelamatkan dunia mereka. Brian Posehn, Ashley Johnson, Scott Porter, Martha Plimpton, Dave Fennoy, Corey Feldman, Billy West dan Paul Reubens memainkan watak-watak yang lain.